Чăваш Википедийĕ
Чăваш Википедийĕ — Википедин чăваш чĕлхиллĕ уйрăмĕ. 2004 çулхи чӳкĕн 22-мĕшĕнче уçăлнă. 2022 çулхи ҫурлан 2-мĕшĕ тĕлне 49 595 статьяна кĕртнĕ.

Чăваш уйрăмне Вырăс уйрăмĕнчен чылай статьяна, аврине (шаблона) куçараççĕ.

Кун-çулĕ 

2004 çулта Kostik Vento хутшăнакан Викимедиа Фондне чăваш уйрăмне уçас тесе ыйтса çыру ярать.

2004 çулхи чӳкĕн 22-мĕшĕнче Untifler (Илья Евлампиев) хутшăнакан (вăлах тутарпа пушкăрт уйрăмсене никĕсленĕ) Чăваш чĕлхи статьяна Википедине çырса кĕртнĕ.

2006 çулхи пуш уйăхĕн 9-мĕшĕнче пирĕн уйрăм 2000-мĕш статьяпа — Тутарстанăн Çĕпрел районĕ — тулать! Çав çулхи çурлан 22-мĕшĕнче Чăваш Википединче 4000 ытла статья.

2007 çулхи кăрлач уйăхĕнче Чăваш уйрăмĕ 5000 статья шайĕнчен иртсе каять. Çав çултах авăнăн 13-мĕшĕ тĕлне Википедине 6000 ытла статья кĕрет

2008 çулхи кăрлачăн 14-мĕшĕнче уйрăм 7000 статьяпа пуянланать!

2009 çулхи акан 6-мĕшĕнче ирĕклĕ чăваш энциклопединче 10 000 статьяна çитеть.

	
Википеди никĕслевçи Джимми Уэйлс пĕтĕм тĕнчери Фонд Викимедиа конференцинче (Викимани 2009) Чăваш Википедийĕ тĕслĕхĕпе Википеди проекчĕ çухалма тыттăннă чĕлхесене пулăшу кӳни пирки хыпарлать.

 2010 çулхи юпа уйăхĕнче пирĕн 11 600 ытла статья.
 2011 çулхи çурлан 31-мĕшĕнче эпир 13 000 статьяран иртрĕмĕр.
 2013 çулхи раштавăн 3-мĕшĕ тĕлне 20100 статья кĕртнĕ.
 2014 çулхи  çурлан 1-мĕшĕнче Вавилов Николай Иванович статья пирĕн уйрăма 30 пине çити хăпартрĕ.
 2022 çулхи юпан 17-мĕшĕнче Шерлок Холмс тата Ватсон тухтăр темтепĕр курнисем: Агра капăр-пурлăхĕ статьяпа пирĕн уйрăм 50 пине çитрĕ.

Вуламалли 
 Байков В. Д., Байков Д. В., Крылова Е. В. Википедия и YouTube для всех. — Мускав, ДМК Пресс, 2013. — 240 с. — ISBN 978-5-94074-874-8.

Асăрхавсем

Çавăн пекех 

 Чăваш Википеди кун-çулĕ
 Викимедиа Раççей
 Викимедиа Чăваш
 Чăваш Викин çĕнĕ хыпарĕсем

Каçăсем 
 Мобиллĕ версийĕ
 Статистика
 Викиманире Чăваш Википедийĕ пирки
 Статистика Чувашской Википедии
 В списке языковых Википедий
 Wikipedia Statistics
 Чăваш уйрăмĕ Википедисен йышĕнче
 Николай Плотников: «Родное лучше видится на расстоянии…»
 Александр Блинов: «Пользование технологией вики становится нормой» 
 Игорь Алексеев: «Чăваш чĕлхи интернета парăнтарать» 
 "Киләчәген кайгырткан халык үз телен һәм мәдәниятен үстерүгә акча табарга тиеш"

Википеди уйрăмĕсем
Чăваш энциклопедисем
2004 çулта килнисем